  Виталий Пронин Сьӧлта, Алнаш ёросъёсысь нылмуртъёс кыкетӥ ползэ шедизы ни - чик кышкатэк мак сяська будэто.Югдурез утёнъя министерствоысь административной законодательстволэсь быдэсъяськемзэ эскеронъя ёзлэн кивалтӥсезлэн воштӥсез Андрей Быков ивортэмъя, шузимытӥсь суретъёсты вӧлмытэмзы, соин усыкмыса ветлэмзы понна шаерысьтымы 159 мурт 15 уй-нуналлы пытсэт сьӧры шедьылӥз, 200 палаезлы 5 сюрс манетозь тыриськон лякемын. Ӝегатэмъёс пӧлысь бадӟым люкетэз - Ижын улӥсьёс.Урод сямзылэсь куштӥськыны юрттон вылысь реабилитацие келямын 140 егитъёс. Но жаляса верано, ӝыныезлэсь тросэз таза улыны мылкыд ӧз кары. Озьы таос вылэ югдурез утисьёс выльысь протоколъёс гожъяно луизы.- Сӥзьыл шаерамы «Мак» операция мынӥз, - вера полициысь подполковник. - Участковойёс коркась корка ветлӥзы, гуртоослэсь бакчаоссэс эскеризы. Воргоронъёсын ӵош законэз тӥяны уг кышкало кышномуртъёс но. Сьӧлта, Алнаш ёросъёсысь нылмуртъёс кыкетӥ ползэ шедизы ни - чик кышкатэк мак сяська будэто. Та сяна, Можга городысь нылкышно усыкмемъёслы огдырлы улыны патерзэ сётэм.Полицейскойёслы юрттӥське огшоры калык но. Наркотикъёсын кушласькисьёсты синйылто гинэ - соку ик полицие жингырто. Та вакытлы 5 вазиськон эскеремын, 2 коркаысь наркотикъёсын вырисьёс туздыртэмын.Ольга Корепанова Туспуктэм: udmfoto.ru  